**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI**  **Број 34** | **Прокупље**  **29. Август**  **2024.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 27. став 10. а у вези члана 26. став 1. тачка 3. Закона о јавној својини („Сл.гласник РС“,72/2011, 88/2013,105/2014,104/2016-др.закон и 108/2016, 113/2017, 95/2018 и 153/2020), члана 5. став 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр.16/18, 79/2023) и члана 40. став 1. тачка 36. Статута Града Прокупља („Сл.лист Општине Прокупље“, бр.15/18), Скупштина Града Прокупља на седници одржаној дана 28.08.2024.године, доноси

**ОДЛУКУ**

**О ПРЕДЛОГУ ВЛАДИ РЕПУБЛИКЕ СРБИЈЕ ЗА ПРЕНОС ПРАВА ЈАВНЕ СВОЈИНЕ НА ГРАЂЕВИНСКОМ ЗЕМЉИШТУ ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ГРАДА ПРОКУПЉА**

**I ПРЕДЛАЖЕ СЕ** Влади Републике Србије да донесе Одлуку о преносу права јавне својине, без накнаде, у уделу од 20971/21204, на непокретностима означеним као

* К.п.бр. 264/2 КО Прокупље-град, укупне површине 0.69,39ха, уписана у лист непокретности бр.6277 за КО Прокупље-град, као градско грађевинско земљиште, носиоца права јавне својине Републике Србије у уделу од 20971/21204 и носиоца права јавне својине Града Прокупља у уделу од 233/21204,
* К.п.бр.264/3 КО Прокупље-град, укупне површине 0.02,60ха, уписана у лист непокретности бр.6277 за КО Прокупље-град, као градско грађевинско земљиште, носиоца права јавне својине Републике Србије у уделу од 20971/21204 и носиоца права јавне својине Града Прокупља у уделу од 233/21204.

**II** Катастарска парцела бр.264/2 КО Прокупље-градјеобухваћена Планом генералне регулације Прокупље („Службени лист Општине Прокупље“, бр.3/2014), Изменама и допунама Плана генералне регулације Прокупља („Службени лист Града Прокупља“, бр.36/2020) и другим изменама и допунама Плана генералне регулације Прокупље („Службени лист Града Прокупља“, бр.25/2023), и налази се у делу са наменом „Образовање“, са одређеном допунском наменом „култура, здравство, спорт и рекреација, социјална заштита, становање у функцији делатности објекта (домар)“, и прибавља се у циљу привођења планираној намени за изградњу објеката за спорт и рекреацију, ради ефикаснијег вршења послова из надлежности јединице локалне самоуправе из области спорта и рекреације.

Катасатрска парцела бр.264/3 КО Прокупље-град јеобухваћена Планом генералне регулације Прокупље („Службени лист Општине Прокупље“, бр.3/2014), Изменама и допунама Плана генералне регулације Прокупља („Службени лист Града Прокупља“, бр.36/2020) и другим изменама и допунама Плана генералне регулације Прокупље („Службени лист Града Прокупља“, бр.25/2023), и налази се у делу са наменом „Јавне саобраћајне површине“, и прибавља се у циљу привођења планираној намени, ради изградње локалне саобраћајнице на којој право својине има јединица локалне самоуправе.

**III** Ступањем на снагу ове Одлуке престаје да важи Одлука о предлогу Влади Републике Србије за доношење одлуке о преносу права јавне својине на грађевинском земљишту из јавне својине Републике Србије у јавну својину Града Прокупља бр.06-53/2024-02 од 30.04.2024. године, коју је донела Скупштина Града Прокупља.

**IV** Овлашћује се Градоначелник Града Прокупља или лице које он овласти, да потпише уговор о преносу права јавне својине на непокретности из члана 1. ове Одлуке, са овлашћеним лицем испред Републичке дирекције за имовину Републике Србије.

**V** Ова Одлука ступа на снагу осмог дана од дана објављивања у „Службеном листу“ Града Прокупља.

**БРОЈ: 06-78/2024-02**

**ДАТУМ: 28.08.2024. године**

**СКУПШТИНА ГРАДА ПРОКУПЉА**

**ПРЕДСЕДНИК**

**СКУПШТИНЕ ГРАДА**

**ПРОКУПЉA**

**Дејан Лазић с.р.**

2

На основу члана 26. и 27. Закона о јавној својини („Сл.гласник РС“,бр.72/2011, 88/2013, 105/2014, 104/2016- др.закон, 108/2016, 113/2017, 95/2018, 153/2020), члана 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр.16/2018) и члана 40. став 1. тачка 36. Статута Града Прокупља („Сл.лист Општине Прокупље“, бр.15/2018), Скупштина Града Прокупља на седници одржаној дана 28.08.2024.године, доноси

**ОДЛУКУ О ИЗМЕНИ ОДЛУКЕ**

**О ПРИСТУПАЊУ ОТУЂЕЊА НЕПОКРЕТНОСТИ**

**У ЈАВНОЈ СВОЈИНИ ГРАДА ПРОКУПЉА, ПРИКУПЉАЊЕМ ПИСМЕНИХ ПОНУДА**

**I Мења се** Одлука о приступању отуђења непокретности у јавној својини Града Прокупља прикупљањем писмених понуда („Сл.лист Града Прокупља“, бр.27/2024), у наслову и тако да сада гласи „ОДЛУКА О ПРИСТУПАЊУ ОТУЂЕЊА НЕПОКРЕТНОСТИ У ЈАВНОЈ СВОЈИНИ ГРАДА ПРОКУПЉА, ПУТЕМ ЈАВНОГ НАДМЕТАЊА“.

**II** У ставовима I, II и III Одлуке о приступању отуђења непокретности у јавној својини Града Прокупља, прикупљањем писаних понуда, речи „путем прикупљања писаних понуда“ мењају се речима „путем јавног надметања“.

У свему осталом основна одлука остаје непромењена.

**III** Ступањем на снагу ове Одлуке, Скупштина Града Прокупља расписује Јавни оглас о отуђењу непокретности у јавној својини Града Прокупља путем јавног надметања.

**IV** Ова Одлука ступа на снагу осмог дана од дана објављивања у „Службеном листу Града Прокупља“.

**V** Одлуку доставити: Градоначелнику града Прокупља, члановима Комисије, Одељењу за урбанизам, стамбено-комуналне делатности и грађевинарство, Архиви.

**БРОЈ: 06-78/2024-02**

**ДАТУМ: 28.08.2024. године**

**СКУПШТИНА ГРАДА ПРОКУПЉА**

**ПРЕДСЕДНИК**

**СКУПШТИНЕ ГРАДА**

**Дејан Лазић с.р.**

3

На основу члана 27., 31., 54. Закона о јавној својини („Сл.гласник РС“, 72/2011, 88/2013, 105/2014, 104/2016-др.закон и 108/2016, 113/2017, 95/2018, 153/2020), члана 19 и 19к.,19л., Закона о избеглицама („Сл.гласник РС“, 18/1992, „Сл.гласник СРЈ“, бр.42/2002-СУС, „Сл.гласник РС“, 30/2010, 107/2012-др.закон), члана 3. и 5. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“, бр.16/2018) и члана 40. став 1. тачка 36. Статута Града Прокупља („Сл.лист Општине Прокупље“, бр.15/2018), Скупштина Града Прокупља на седници одржаној дана 28.08.2024.године, доноси

**ОДЛУКУ**

**О ПРИСТУПАЊУ ОТУЂЕЊА НЕПОКРЕТНОСТИ**

**НЕПОСРЕДНОМ ПОГОДБОМ ИЗ ЈАВНЕ СВОЈИНЕ**

**ГРАДА ПРОКУПЉА**

**I ПРИСТУПА СЕ** отуђењу непокретности непосредном погодбом уз накнаду и то станова у јавној својини града Прокупља, изграђених у стамбеној згради за колективно становање на катастаркој парцели бр.1810/5 КО Прокупље-град, и то лицима којима су додељени у закуп као избеглим лицима и то:

1. Стан број 2. на првом спрату, улаз број 1., у површини од 33м2, у улици Змај Јовина бр.5 у Прокупљу, Лацмановић Љубици из Џигоља;
2. Стан број 7. на првом спрату, улаз број 1., у површини од 33м2, у улици Змај Јовина број 5 у Прокупљу, Хусић Алвину из Прокупља;
3. Стан број 19. на трећем спрату, улаз број 1., у површини од 50м2, у улици Змај Јовина бр.5 у Прокупљу, Стајковић Жељки из Прокупља.

**II** Формира се Комисија која ће спровести поступак непосредне погодбе, утврдити све чињенице предвиђене Законом о избеглицама и по окончаном поступку непосредне погодбе сачинити записник са одговарајућим предлогом и исти доставити Скупштини града Прокупља, у следећем саставу:

* Весна Смиљковић
* Миљана Петровић
* Иван Ивановић

**III** У поступку отуђења непокретности из ове Одлуке у свему поступити према одредбама Закона о избеглицама, Закона о јавној својини и Уредби о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда.

**IV** Непокретност описана у тачки I ове Одлуке отуђи ће се по тржишној вредности а у складу са одредбама Закона о избеглицама, Упутству за израчунавање купопродајне цене непокретности – Упутство за израчунавање купопродајне цене за непокретности изграђене по принципу готове, делимичне изградње.

**V** Одлуку о предлогу Комисије за отуђење непокретности из јавне својине, након окончаног поступка непосредне погодбе, донеће Скупштина Града Прокупља.

**VI** Ова Одлука ступа на снагу осмог дана од дана објављивања у „Службеном листу Града Прокупља“.

**БРОЈ: 06-78/2024-02**

**ДАТУМ: 28.08.2024. године**

**СКУПШТИНА ГРАДА ПРОКУПЉА**

**ПРЕДСЕДНИК**

**СКУПШТИНЕ ГРАДА**

**Дејан Лазић с.р.**

4

На основу члана 99. Закона о планирању и изградњи („Сл.гласник РС“, бр.72/09, 81/09-испр. 64/10-одлука УС, 24/11, 121/12,43/13-одлука УС, 50/13-одлука УС, 98/13-одлука УС, 132/14, 145/14, 83/2018, 31/2019, 37/2019-др.закон и 9/2020, 52/2021 и 62/2023) и члана 40. став 1. тачка 36. Статута Града Прокупља („Сл.лист Општине Прокупље“, бр.15/2018), Одлуке о приступању отуђења неизграђеног грађевинског земљишта у јавној својини Града Прокупља путем јавног надметања, бр.06-25/2024-02 од 13.03.2024. године, Записника о спроведеном поступку јавног надметања од 17.06.2024.год., Скупштина града Прокупља на седници одржаној дана 28.08.2024.године, доноси

**ОДЛУКУ**

**О ОТУЂЕЊУ НЕИЗГРАЂЕНОГ ГРАЂЕВИНСКОГ ЗЕМЉИШТА**

**У ЈАВНОЈ СВОЈИНИ ГРАДА ПРОКУПЉА**

**I ОТУЂУЈЕ СЕ** неизграђено грађевинско земљиште у јавној својини Града Прокупља и то:

* катастарска парцела бр.1390/65 КО Прокупље-град, укупне површине 3а05м2, по врсти градско грађевинско земљиште, уписана у лист непокретности бр.6712 за КО Прокупље-град носиоца права јавне својине Града Прокупља, најповољнијем понуђачу Словић Андрији из Прокупља, ул.Кајмакчаланска бб, за укупну цену од 503.250,00 динара.

**II** Овлашћује се Градоначелник града Прокупља да са најповољнијим понуђачем из предходног става закључи уговор о отуђењу катастарске парцеле ближе описане у ставу I ове одлуке.

**III** Уговор о отуђењу из става II ове одлуке, биће закључен најкасније у року од 30 дана од дана доношења ове одлуке.

**IV** Трошкови овере уговора о прибављању непокретности и преноса апсолутних права падају на терет прибавиоца непокретности.

**V** Ова Одлука ступа на снагу осмог дана од дана објављивања у „Службеном листу Града Прокупља“.

**VI** Одлуку доставити: градоначелнику града Прокупља, Словић Андрији из Прокупља, ул.Кајмакчаланска бб, Одељењу за урбанизам, стамбено-комуналне делатности и грађевинарство градске управе града Прокупља, Архиви.

**БРОЈ: 06-78/2024-02**

**ДАТУМ: 28.08.2024. године**

**СКУПШТИНА ГРАДА ПРОКУПЉА**

**ПРЕДСЕДНИК**

**СКУПШТИНЕ ГРАДА**

**Дејан Лазић с.р.**

5

На основу члана 2. и 4. Закона о комуналним делатностима („Службени гласник РС“ бр.88/2011, 104/2016 и 95/2018), члана 20. став 1. тачка 2. и члана 32. став 1. тачка 6. Закона о локалној самоуправи („Службени гласник РС“ бр.129/2007, 83/2014 – др. закон, 101/2016 – др. закон и 47/2018 и 111/2021-др.закон) и члана 40. ст. 1. тач. 6. Статута града Прокупља („Службени лист општине Прокупље“ бр. 15/2018) Скупштина града Прокупља, на седници одржаној дана 28.08.2024. године, донела је

О Д Л У К У

О ДОПУНИ ОДЛУКЕ О ЈАВНОМ ВОДОВОДУ

Члан 1.

У Одлуци о јавном водоводу (''Службени лист града Прокупља'' бр.44/2020 и 37/2022) после члана 40. додаје се члан 40а који гласи

„ Предузеће, ради обезбеђивања веће прецизности у мерењу и систематског праћења потрошње воде и пре истека времена жиговине, о свом трошку, може вршити замену водомера пречника Ø40 и већи“

Члан 2.

У свему осталом Одлука о јавном водоводу (''Службени лист града Прокупља'' бр.44/2020 и 37/2022) остаје на снази.

Члан 3.

Ова одлука ступа на снагу осмог дана од дана објављивања у ,,Службеном листу града Прокупља.“

Број: 06-78/2024-02

У Прокупљу, 28.08.2024. године

СКУПШТИНА ГРАДА ПРОКУПЉА

ПРЕДСЕДНИК

СКУПШТИНЕ ГРАДА ПРОКУПЉА

Дејан Лазић с.р.

6

На основу члана 29. став 5. Уредбе о капиталним пројектима (Сл.гласник РС бр.79/2023 , члана 40. Статута града Прокупља („Службени лист града Прокупља“ бр.15/2018), Скупштина града Прокупља, на седници одржаној дана 28.08.2024. године, доноси

**РЕШЕЊЕ**

**О образовању Локалне комисије за капиталне инвестиције Града Прокупља**

**I**

Образује се Локална комисија за капиталне инвестиције Града Прокупља ( у даљем тексту : Комисија) у следећем саставу:

* Мирослав Антовић, градоначелник града Прокупља;
* Дејан Лазић, председник Скупштине града Прокупља ;
* Невена Јовић, начелница Градске управе града Прокупља.

**II**

Задатак комисије је да сагледава капиталне пројекте у контексту њиховог значаја за економски развој и одлучује о укључивању трошкова реализације капиталних пројеката у буџет.

Врши потврду усклађености капиталног пројекта са планским документима у смислу закона којим се уређује плански систем, врши рангирање капиталних пројеката на основу: усклађености капиталног пројекта са планским документима у смислу закона којим се уређује плански систем и степена припремљености. Осигурава усклађености између различитих извора финансирања у фазама припреме и реализације пројекта, доноси закључак о корекцији пројекта на основу измењеног плана реализације, односно доноси закључак о спровођењу рационализације капиталног пројекта и уврштава на одговарајућу листу капиталне пројекте од посебног значаја.

**III**

Локална комисија за капиталне инвестиције дужна је да на сваких шест месеци достави Министарству финансија извештај о раду који садржи основне податке о капиталним пројектима из њихове надлежности, а нарочито:

* усвојену листу пројеката у припреми;
* усвојену листу припремљених пројеката;
* закључке о корекцији пројеката на основу измењених планова реализације;
* односно Закључке о спровођењу рационализације капиталних пројеката.

**IV**

Локална комисија доноси Пословник о раду којим ближе уређује начин свог рада и одлучивања.

**V**

Стручне и административно-техничке послове за потребе Комисије обавља Одељење за буџет и финансије Градске управе града Прокупља.

**VI**

Решење ступа на снагу наредног дана од дана објављивања у Службеном листу града Прокупља и објавиће се на званичној интернет страници града Прокупљa.

**VII**

Решење доставити члановима Комисије, Одељењу за буџет и финансије, Градској управи града Прокупља и Архиви.

**Број: 06-78/2024-02**

**Датум: 28.08.2024. године**

**СКУПШТИНА ГРАДА ПРОКУПЉА**

**ПРЕДСЕДНИК**

**СКУПШТИНЕ ГРАДА ПРОКУПЉА**

**Дејан Лазић с.р.**

***С а д р ж а ј***

1. ***Одлука о предлогу Влади Републике Србије за пренос права јавне својине на грађевинском земљишту из јавне својине Републике Србије у јавну својину града Прокупља .................................................................................................................................1***
2. ***Одлука о измени одлуке о приступању отуђења непокретности у јавној својини града Прокупља, прикупљањем писмених понуда ............................................................3***
3. ***Одлука о приступању отуђења непокретности непосредном погодбом из јавне својине града Прокупља........................................................................................................4***
4. ***Одлука о отуђењу неизграђеног грађевинског земљишта у јавној својини града Прокупља................................................................................................................................6***
5. ***Одлука о допуни одлуке о јавном водоводу........................................................................7***
6. ***Решење о образовању Локалне комисије за капиталне инвестиције града Прокупља................................................................................................................................8***



Издавач**:** *Скупштина града Прокупља*

**Главни и одговорни уредник:** *Заменик секретара*

*Скупштине града Прокупља Драган Вуксановић*